tomron87/hebrew-wikipedia-sentences-corpus huggingface dataset:
אף על פי שהארגון הוקם בשנת 1996, רק כעשור לאחר מכן התחיל לפעול כארגון מעודד וזכה להכרה ביציע.
הארגון נוסד עקב החיכוכים הרבים שהיו בין בעלי הקבוצה, לוני הרציקוביץ', לאוהדי הקבוצה.
ארגון האולטראס עמד מול לוני בחזית המאבק על הקבוצה במשך 12 שנות בעלותו בקבוצה, עד שהצליח להביא לעזיבתו את הקבוצה ולמכירתה לבעלים חדש.
במהלך עונת 2003/2004 הגיע הארגון למשחקי הבית של הקבוצה לבושים בחולצות שחורות ונמנעו מלעודד את הקבוצה במהלך המשחקים.
בתום עונה זו הושג הסכם בין הארגון להנהלה, אשר יישר את ההדורים בין שני הגורמים.
בשנת 2013 אוחד הארגון עם ארגון האוהדים "מכבי פנאטיקס".
ארגון האוהדים "השחקן ה-12" פעל בשנים 2000–2012. עיקר פעילותו התרכזה בשער 11 באצטדיון בלומפילד.
הארגון קם בשאיפה להנעים את השהייה במגרשים, הן על ידי שיפור העידוד והן על ידי מיגור האלימות במגרשים, ובכך למשוך קהל אשר יעניק למועדון גב כלכלי.
אף על פי שארגון השחקן ה-12 קם כדי לשפר ולתמוך במועדון הכדורגל של האגודה, הוא תומך בעידוד הקבוצה ונוכח גם במשחקיה בענפי הכדורסל, כדוריד והכדורעף.
למרות תמיכת הארגון בשיתוף פעולה עם הנהלת המועדון, בשנות האלפיים התגלעו מספר מחלוקות בינו לבין הנהלת המועדון, בין השאר בנוגע למחירי הכרטיסים, אי־התייחסות לבקשות הקהל ושחרור אבי נמני מהקבוצה בשנת 2003. מחאת האוהדים החלה לאחר שבמשך תקופה ארוכה חשו בארגון כי ההנהלה מפגינה יחס מזלזל כלפיהם.
באוגוסט 2003, לאחר שחרורו מהקבוצה של הקפטן אבי נמני, החל הארגון במחאה וביקש מההנהלה להגביר את השיח בין המועדון לאוהדים, להוזיל את מחירי הכרטיסים למשחקי הקבוצה ולשפר את היחס לשחקני העבר ולסמלים.
בשנת 2012 נסגר הארגון לאחר 12 שנות פעילות.
האנציקלופדיה המקוונת של מועדון הכדורגל מכבי תל אביב, מכביפדיה, הוקמה ב-26 באפריל 2017 על ידי כמה מאוהדי הקבוצה במסגרת פרויקט איסוף מולטימדיה בפורום האוהדים "השחקן ה-12".
האתר כולל סיכומי משחקים, תקצירי משחקים ומשחקים מלאים, ערכים על שחקנים, מאמנים, קבוצות, שירים כולל שירי יציע, שירי שחקן ושירי אולפן, אוסף של כרטיסים למשחקי עבר וסיכומי עונות מלאים.
מכבי תל אביב הוא המועדון שמכר הכי הרבה מנויים בכדורגל הישראלי, השיא נשבר לקראת עונת 2022/2023 שמכר 22,000 מנויים, שיא מכירת המנויים נשבר כמה פעמים על ידי המועדון, בתחילת שנות האלפיים השיא עמד על כ-5,500 ולקראת עונת 2005/2006 נשבר השיא ועמד על כ-9,600 מנויים.
לקראת עונת 2019/2020 והחזרה לאצטדיון בלומפילד שעבר הרחבה נשבר השיא פעם נוספת שמכר המועדון מעל 18,000 מנויים.
גביע אסיה לאלופות: זכייה (2): 1969, 1971 (שיא ישראלי)שיאים והישגים קבוצתיים
הקבוצה היחידה בישראל שמעולם לא שיחקה בליגות המשנה (ומעולם לא ירדה ליגה)
הקבוצה היחידה בישראל שהשיגה טרבל מקומי (זכייה באליפות ישראל, גביע המדינה וגביע הטוטו באותה העונה) – בעונת 2014/2015
הקבוצה מחזיקה בשיא הזכיות בכל אחת מהתחרויות הרשמיות של ההתאחדות לכדורגל בישראל (ליגה ראשונה, גביע המדינה, גביע הטוטו לליגה הראשונה, אלוף האלופים)
עקב כך מחזיקה הקבוצה גם בשיא ספיגת השערים הנמוכה ביותר למשחק: 0.28
שיא דקות ליגה ברציפות ללא ספיגה – 1,272 דקות (התחיל במחזורי הסיום של עונת 2018/2019 והמשיך לתוך עונת 2019/2020)
שיא משחקי ליגה רצופים ללא ספיגה – 14 (התחיל במחזור הסיום של עונת 2018/2019 והמשיך לתוך עונת 2019/2020)
הקבוצה היחידה בהיסטוריה של הליגה שסיימה סיבוב שלם, 13 משחקים, ללא ספיגת שער חובה, בעונת 2019/20
הקבוצה שהוכתרה לאלופה הכי מוקדם מסיום העונה – 8 מחזורים לסיום העונה (2018/2019)
הקבוצה שהבקיעה הכי הרבה חמישיות (או יותר) בעונה אחת – 11 פעמים (בעונת 1949/1950)
הניצחון הגבוה ביותר בליגה הבכירה – 13–0 (מכבי ראשון לציון בעונת 1949/1950)
הניצחון הגבוה ביותר בגמר גביע המדינה מאז קום המדינה – 6–2 (נגד הפועל באר שבע בגמר גביע המדינה 2015)
הניצחון הגבוה ביותר במסגרות האירופאיות – 6–0 (ז'לגיריס וילנה ב-2001, וז'לייזניצ'אר סרייבו ב-2011)
ההפסד הגבוה ביותר במסגרות האירופאיות – 0–6 (נגד אולימפיק ליון בעונת 2025/2026)
הקבוצה ששחקן משורותיה זכה בתואר מלך השערים יותר מכל קבוצה אחרת: 14 פעמים
מלך ההופעות בכל הזמנים במשחקי ליגה – מיקו בלו (498)
מלך השערים בכל הזמנים – אבי נמני (174)
מלך ההופעות במסגרות האירופאיות – דור מיכה (62)
מלך השערים במסגרות האירופאיות – ערן זהבי (15)
זוכים בתואר מלך השערים במדי מכבי תל אביב
שחקני הקבוצה זכו 15 פעמים בתואר מלך השערים בליגה לעונה המפורט לפי הטבלה הבאה:
זוכים בתואר כדורגלן העונה במדי מכבי תל אביב
שחקני הקבוצה זכו 13 פעמים בתואר כדורגלן העונה בישראל לליגה הבכירה המפורט לפי הטבלה הבאה:
מלך השערים בליגה בכל הזמנים
למכבי תל אביב אחת ממחלקות הנוער הגדולות והענפות ביותר בישראל.
קבוצות מחלקת הנוער לעונת 2025/2026מנהל מקצועי: גדי ברומרמנהל מחלקת הנוער: גיא צוקרמןמאמן שוערים: אלכסנדר אובארוב
בנוסף ישנן 7 קבוצות בגילאי טרום ילדים א' עד ג'.
קבוצת הנוער הבכירה של המועדון, מכבי "שחר" תל אביב, מובילה את טבלת הקבוצות הזוכות באליפות המדינה לנוער של ליגת העל בכדורגל לנוער ואת טבלת הזוכות בגביע המדינה יחד עם קבוצת הנוער של מכבי חיפה.
בעונת 1996/1997 הייתה לקבוצת הנוער הראשונה שזוכה בדאבל, הישג אותו שחזרה פעמיים נוספות בשנים 2001/2002 ו-2010/2011. בנוסף לכך, הקבוצה מחזיקה ב-2 תוארי "סופר קאפ" ישראלי (אלוף האלופים לנוער).
בעונת 2015/2016 הייתה לקבוצת הנוער הראשונה מישראל שהופיעה בליגת האלופות לנוער.
לרשימה המלאה של שחקנים בעלי ערך בוויקיפדיה, ראו :קטגוריה:כדורגלני מכבי תל אביב.
ישראלים בולטים אשר שיחקו במועדון
אבי כהן (הירושלמי)אבי כהן (התל אביבי)
זרים בולטים אשר שיחקו במועדון
במהלך השנים הופרשו כמספרי כבוד, בצורה לא רשמית, שני מספרים אשר נהגו ללבוש שחקני עבר של המועדון.
מספר 12 לא בשימוש משנת 2002 כהוקרה למני לוי אשר התמוטט ב-26 בינואר 2002 במהלך משחק ליגה נגד בית"ר ירושלים, ומספר 8 לא בשימוש משנת 2008 כהוקרה לאבי נמני, מלך השערים של המועדון בכל הזמנים.
2. אימן תחת אבי נמני שהיה מנג'ר/מנהל מקצועי.
3. אבי נמני היה המאמן בפועל, אולם עוזר המאמן ניר לוין נרשם כמאמן משום שנמני לא היה בעל תעודת פרו.
4. אימן ב-5 משחקים רשמיים במסגרת מוקדמות ליגת האלופות והליגה האירופית, אך התפטר טרם פתיחת הליגה.
5. מספר המשחקים כולל משחק שתוצאתו בוטלה.
אחוז ההצלחה לא כולל משחק זה.
6. אימן ב-2 משחקים רשמיים במסגרת אלוף האלופים.
מאמן ראשי רוני דיילהעוזר מאמן קני מילר עוזר מאמן קנת' דוקן מאמן שוערים דין קיילי מאמן כושר יוסי זיגדוןמנהל טכני דומיניק פרייסמנהל קבוצה יואב זיומנהל מקצועי בן מנספורד
מכבי תל אביב הוא מועדון כדוריד ישראלי מהעיר תל אביב המשחק בליגת העל בכדוריד.
הקבוצה נמצאת בבעלות אגודת מכבי תל אביב.
הקבוצה, שברוב שנותיה שיחקה בליגה הבכירה, זכתה בשתי אליפויות בשנים 2014 ו-2016. ב-4 גביעי מדינה, שלושה מהם תחת השם "מכבי צפון תל אביב" בשנים 1963-1965 וב-2017 זכתה בגביע המדינה פעם נוספת.
עד שנת 2014 אירחה הקבוצה את משחקיה באולם הספורט הדר יוסף, ומאז היא מארחת את משחקיה באולם התיכונט.
קבוצת הכדוריד של אגודת מכבי תל אביב הוקמה בשנות ה-30, עם כניסתו של ענף הכדוריד לישראל ופעלה תחת שלוש אגודות שונות: מכבי צפון תל אביב (שהייתה אחת מקבוצות הכדוריד הבולטות בארץ ואף זכתה ב-3 גביעי מדינה רצופים.
בשנים 1965-1963), מכבי תל אביב ו"ברית מכבים עתיד", אשר התאחדו עם השנים לאגודה אחת, תחת השם מכבי תל אביב.
מלבד 3 גביעי המדינה בהם זכה המועדון בשנות ה-60, זכתה קבוצת הנוער של המועדון בגביע המדינה בשנת 1975, בדאבל בשנת 1976 ובאליפות המדינה בשנת 1990 וקבוצת הבוגרים העפילה לגמר גביע המדינה בשנת 1998.
לאחר שנים רבות שבהן היוותה מכבי תל אביב קבוצת אמצע טבלה ללא שאיפות משמעותיות, החלה צמיחה מחודשת של הקבוצה תוך הצבת יעדים של זכייה בתארים בשנים הבאות.
זרימת הכספים לקבוצת הכדוריד החלה לגבור, קבוצת הנוער החלה להשתקם ונעשו מאמצים רבים להביא קהל רב של אוהדים למשחקי הקבוצה.
בעונת 2011/2012 הגיעה מכבי לגמר גביע המדינה והפסידה בו להפועל ראשון לציון.
בעונת 2012/2013 סיימה הקבוצה את הליגה הסדירה במקום השני, בנוסף מכבי זכתה בגביע איגוד השופטים לאחר ניצחון 26:28 על הפועל ראשון לציון.
בעונת 2013/2014 זכתה לראשונה בתולדותיה באליפות המדינה לאחר ניצחון 0-3 בסדרת הגמר על הפועל ראשון לציון והגיעה לגמר גביע המדינה, אך הפסידה למכבי ראשון לציון.
בעונת 2014/2015 זכתה מכבי פעם נוספת בגביע איגוד השופטים.
בעונת 2015/2016 זכתה הקבוצה באליפות השנייה בתולדותיה לאחר שניצחה בסדרת הגמר את מכבי ראשון לציון.
בעונת 2016/2017 זכתה הקבוצה בגביע המדינה הרביעי בתולדותיה ולראשונה לאחר 52 שנה, אבל הפסידה במשחקי הגמר של אליפות ישראל למכבי ראשון לציון 3-0.
בעונת 2017/2018 הפסידה בסדרת הגמר להפועל ראשון לציון 3-0.
בעונת 2018/2019 הנהלת המועדון החליטה להוריד את הקבוצה לליגה הלאומית עקב מצוקה כלכלית.
את העונה בליגה הלאומית סיימה הקבוצה במקום השני לאחר שנלחמה עם מכבי דימונה על העלייה והפסידה לה.
באותה עונה זכתה הקבוצה בגביע לליגות המשנה.
בעונת 2019/2020 עלתה הקבוצה חזרה לליגת העל לאחר שסיימה במקום הראשון את הליגה הסדירה בלאומית.
בעונת 2020/2021 ירדה הקבוצה לליגה הלאומית אחרי שסיימה במקום השישי בפלייאוף התחתון שמוביל לליגה הלאומית.
בעונת 2021/2022 סיימה במקום הרביעי בפלייאוף העליון בליגה הלאומית ולא הצליחה לעלות חזרה לליגת העל.
בעונת 2022/2023 עלתה הקבוצה חזרה לליגת העל לאחר שסיימה במקום הראשון בפלייאוף העליון של הליגה הלאומית, בנוסף זכתה בגביע לליגות המשנה.
בעונת 2023/2024 הקבוצה הודחה ברבע גמר הגביע ועלתה לראשונה מאז שנת 2018 לפלייאוף העליון של ליגת העל בפלייאוף הקבוצה סיימה במקום השישי.
בעונת 2024/2025 הקבוצה שוב הודחה ברבע גמר הגביע וסיימה במקום הראשון בבית התחתון ובמקום השביעי בליגה.
בעונת 2011/2012 הגיעה מכבי תל אביב לחצי הגמר של גביע האתגר (הטורניר השלישי בחשיבותו באירופה), ובו הודחה על ידי דיומידיס ארגאוס היוונית לאחר שבמשחק הראשון היא הפסידה 29:26, ואת המשחק השני היא סיימה בתיקו 21:21. בעונת 2012/2013 הודחה הקבוצה בסיבוב השני בגביע האתגר.
בעונת 2016/2017 השתתפה לראשונה בליגת האלופות (הטורניר הראשון בחשיבותו באירופה) והודחה במוקדמות, הקבוצה נשרה לגביע EHF והייתה לקבוצה הישראלית הראשונה שמעפילה לשלב הבתים בטורניר זה.
בעונת 2025/2026 חזרה הקבוצה לשחק באירופה אחרי 8 שנים בגביע אירופה שנחשב לטורניר השלישי בחשיבותו באירופה בטורניר עצמו הקבוצה הגיעה עד הסיבוב השלישי והודחה.
יו"ר האגודה הוא רענן סובל, מבעלי חברת הלבשה והביגוד העולמית "קסטרו" וסגן יו"ר הנהלת מכבי העולמית.
סובל לקח על עצמו את תפקיד היו"ר עקב צמצום התמיכה של האגודה.
חברי הנהלה החדשים הם רוני קאופמן, המנכ"ל הוא אריאל רוט, מנכ"ל "קסטרו", אשר נותנת חסות לקבוצה.
גביע EHF: שלב הבתים2017/2018ניקולה מקסימוביץ' סגנית אלופהרבע גמר—2018/2019ליגה לאומית: מקום 2מחזיקת גביע ברנר——2019/2020רועי סאסיליגה לאומית: אלופהבוטל——2020/2021מקום 12רבע גמר——2021/2022אולג בוטנקוליגה לאומית: מקום 4סגנית גביע ברנר——2022/2023אקים קומנניץליגה לאומית: אלופהמחזיקת גביע ברנר——2023/2024מקום 6רבע גמר—שלב הבתים2024/2025חן פומרנץמקום 7 רבע גמר—שלב הבתים2025/2026טרם נקבעטרם נקבעגביע אירופה: סיבוב שלישיחצי גמר
מכבי תל אביב היא קבוצת כדורסל נשים ישראלית המשחקת בליגה ארצית מרכז, הקבוצה נוסדה בשנת 1957, והתמודדה בעבר בליגת העל בכדורסל נשים והתפרקה לאחר עונת 2002/03. הקבוצה זכתה 11 פעמים באליפות, ו-12 פעמים בגביע המדינה.
ו-5 פעמים סגנית מחזיקת הגביע.
הקבוצה הוקמה מחדש בקיץ 2023.
התואר האחרון שבו זכתה הקבוצה היה הדאבל (אליפות וגביע) מעונת 1975/1976
המעמד הגבוה האחרון שהגיעה אליו הקבוצה היה גמר גביע המדינה ב-4 באפריל 1990, בו הפסידה לקבוצת בני יהודה (65-64), מסל ניצחון של אלומה גורן 2 שניות לסיום.
בסיום עונת 1992/93 ירדה הקבוצה לראשונה מאז הקמתה, לאחר 35 שנים, מהליגה הלאומית (הליגה הראשונה אז) לליגה הארצית.
מאז הקבוצה איבדה את הדומיננטיות שלה והתנדנדה בין הליגה הראשונה לשנייה.
מכבי רעננה היא קבוצת כדוריד ישראלית מהעיר רעננה, המתמודדת בליגה הלאומית בכדוריד.
הקבוצה עורכת את משחקיה הביתיים באולם אביב בעיר.
בעונת 1995–1996 הגיעה הקבוצה לגמר גביע המדינה, שם הפסידה להפועל ראשון לציון בתוצאה 26:34. בעונת 1999–2000 זכתה הקבוצה בגביע, לאחר שניצחה במשחק צמוד 23:26 את עירוני רחובות.
בעונת 2010/2011 ירדה הקבוצה מליגת העל בכדוריד לליגה הלאומית בכדוריד, לאחר שסיימה במקום האחרון בליגה הסדירה.
בעונה שלאחר מכן ירדה הקבוצה שוב, הפעם לליגה הארצית בכדוריד, לאחר שסיימה את הליגה הסדירה במקום השמיני מתוך 10 קבוצות; במבחנים על הישארות בליגה ניצחה את קבוצת הפועל נתניה, אך הפסידה לקבוצות א.כ.
נס ציונה ומכבי קרייתים, וירדה ליגה.
בעונת 2012–2013 שיחקה הקבוצה בליגה הארצית ועלתה בחזרה לליגה הלאומית תוך שהיא מנצחת את כל 20 משחקיה.
הקבוצה גם הגיעה לשלב חצי גמר גביע המדינה ע"ש ישראל ברנר, שם הפסידה לאחר הארכה להפועל פתח תקווה.
בסיום העונה סוכם כי החל מעונת 2013–2014 יתקיים שיתוף פעולה עם העירייה שתפרוס את חסותה על מחלקת הנוער.
+מספרשםעמדה2רועי גרינבויםפינה3דור סבטנימקשר4מתן בייגלפינה5אורי שירןפינה6טל יהודהפינה7ניר כהןפינה8דן אלטרוביץמרכז10איתי אוקמיאןמרכז16זיו גנשרשוער18גיא טאובפיבוט20תומר גדמישמקשר23אורן ויצברגמרכז31דוד הררימקשר36גל כספיפינה69עידו קסנטיניפיבוט77אורן צביפיבוט55מאור ליסיצהשוער
נכון לשנת 20/21 קבוצת הנערים הבוגרת ביותר של מכבי רעננה היא של כיתות ט'
+סגל הקבוצהמספרשםעמדה1מידן לבנטלשוער2מתן משולםמרכז/מקשר4שניר גרינבלטשוער5גיא שאולפינה6אוריאל עדיפיבוט/מקשר8אייל מזרחימקשר9יונתן מאירפיבוט/מקשר10ליאור מאירוביץמרכז/מקשר11מתן פינקומקשר13רועי מנסשוער14בועז דודפינה16איתי קולודניפינה32הראל סבגפינה\פיבוט
מועדון כדורעף מכבי רעננה (או מ.כ.
מכבי רעננה) הוא מועדון ספורט בעיר רעננה, המועדון הוקם בשנת 1999 כמועדון לשלושה ענפי ספורט: אופניים, אתלטיקה וכדורעף ונקרא בשם "דוושנים רעננה".
מייסדו היה נחום טלמור יחד עם קבוצת שחקני כדורעף ותיקים.
בשנת 2001 שינה המועדון את שמו למועדון כדורעף רעננה, נפרד מענפי הספורט האחרים והתמקד אך ורק בכדורעף.
שנתיים אחר כך התמנה אליעזר קלינה ליו"ר המועדון וכיהן בתפקיד זה במשך 3 שנים.
בין השנים 2006–2012 שימש בתפקיד היו"ר גידי בינת, בשנת 2007 מונה דרור גורן למנכ"ל המועדון ומשמש בתפקיד זה עד היום.
בשנת 2012 נקלע המועדון למשבר כלכלי, בעקבותיו גובשה תוכנית הבראה כלכלית ותוכנית אסטרטגית חדשה ששמה דגש על השקעה בדור הצעיר, הקמה של קבוצות נערים ונוער ובעבודה משותפת עם עיריית רעננה ליצירת תשתית כדורעף נרחבת בעיר החל מהגילאים הצעירים.
באותה השנה הצטרף המועדון למרכז מכבי ושינה את שמו ל"מועדון כדורעף מכבי רעננה".
קבוצת הנשים של המועדון משחקת בליגת העל החל משנת 2000, את משחקיה הביתים מארחת הקבוצה באולם הפעמונים.
העשור הראשון של המאה העשרים ואחת היה תור הזהב של הקבוצה, תקופה זו התאפיינה במאבק צמוד של מועדון כדורעף רעננה מול הפועל עירוני קריית אתא כאשר שתי
קבוצות אלו הובילו את הליגה ובמשך אותו עשור חלקו ביניהן בלעדית את האליפויות וגביעי המדינה.
בעונת 2008–2009 הקבוצה ניצחה בכל משחקיה וזכתה בדאבל לראשונה בתולדותיה.
בעונת 2009–2010 שיחקה הקבוצה בגביע האתגר האירופאי (השלישי בחשיבותו ביבשת) ועברה את הסיבוב הראשון ובליגה הישראלית סיימה שנייה הן באליפות והן בגביע.
בעונת 2010–2011 זכתה הקבוצה בדאבל שני.
המשבר הכלכלי שאליו נקלע המועדון ב-2012 הביא לשחרור של שחקניות רבות ולבנייה של קבוצה בתקציב מאוזן עם דגש על שחקניות ישראליות.
בעונת 2017-2018 סיימה הקבוצה במקום החמישי.
+נכון לעונה 2018-2019מס'שםעמדה1טליטה נסימנטוחוסמת אמצע2אורן עובדיהחוסמת אמצע3יאל בנימיןמצליבה5נועה קבקובליברו6איבונה וליגורהקבלנית7אלה טבקרוחוסמת אמצע8שי ברםמוסרת9נסטיה צ'יבוטרובקבלנית10אנה כהןליברו13יעל לוטןמצליבה13ברונה למוסמוסרת18גל מליארקבלנית
מכבי תל אביב הייתה קבוצת כדורגל נשים אשר התמודדה בליגת הנשים הראשונה בישראל.
הקבוצה נוסדה כמחלקה בתוך מועדון הכדורגל מכבי תל אביב בשנת 1998.
בחודש אפריל 2025, סיכמו מועדון מכבי תל אביב ומועדון כודרגל הנשים של אס"א תל אביב, על איחוד הפעילות והעברתה תחת מועדון מכבי תל אביב.
שם הקבוצה המאוחדת הוא מכבי אס"א תל אביב ובמחלקת הנשים של המועדון פעילות כיום 9 קבוצות.
הקבוצה התחרתה במשך ארבע עונות בליגת הנשים מאז הקמתה, כאשר סיימה במקום הרביעי בכל אחת מעונותיה ואף הגיעה פעם אחת למעמד חצי גמר גביע המדינה.
הקבוצה אירחה את משחקיה הביתיים במתקן האימונים קריית שלום שבתל אביב.
בתום עונת 2001/2002, לאחר 4 שנות פעילות, התפרקה הקבוצה והפסיקה את פעילותה בשל קשיים כלכליים.
בשנת 2017, הועלתה יוזמה חדשה במועדון על ידי מור שקד, מאמנת בקבוצות הילדים של מכבי להקים מחדש מסגרת לא מקצועית, בתחומי מחלקת הנוער של המועדון שבה תוכלנה בנות ונערות צעירות להתאמן בכדורגל.
המהלך קיבל את ברכת דרכו של פטריק וואן לוון, מנהלה המקצועי של מחלקת הנוער.
לאחר יוזמתה של מור שקד, בשנת 2018 הוקמה קבוצת ילדות שהתחרתה בליגת ילדות דרום, והגיעה לרבע גמר גביע המדינה.
בשנת 2019, הוקמה קבוצת נערות למועדון, שמשתתפת בליגת נערות דרום.
בקיץ 2025 הועברה הפעילות של מועדון כדורגל הנשים של אס"א תל אביב תחת מכבי תל אביב במסגרת איחוד הפעילות.
במחלקה כיום 9 קבוצות מטרומיות ועד בוגרות, כולן פעילות בליגות השונות של ההתאחדות לכדורגל.
מכבי שדרות היא קבוצת כדורסל ישראלית מהעיר שדרות.
ההישג הגבוה ביותר שלה היה השתתפות בליגה ארצית דרום ובגמר הפלייאוף.
משחקי הקבוצה התקיימו בעבר במספר אולמות.
נכון לשנת 2025 מתקיימים המשחקים באולם "ארזים"
הקבוצה הוקמה בשנת 2003 על ידי כדורסלן הפועל תל אביב ונבחרת ישראל שמעון אמסלם והעפילה לליגה א' כבר בסיום עונתה הראשונה.
ירון אטלס אימן את הקבוצה בתחילת דרכה.
בליגה א' שיחקה הקבוצה עד לתום עונת 2007/2008. בתחילת עונת 2008/2009 הגיעה פנייה מאיגוד הכדורסל להצעת השתתפות בליגה הארצית, בעקבות התפרקות קבוצת הכדורסל של הפועל באר שבע והקבוצה נענתה בחיוב והשתתפה בליגה הארצית.
בתום עונת 2014/2015 סבלה הקבוצה מבעיות תקציביות ונשרה עד לליגה ב'.
בעונת 2016/2017 התארגן צוות ניהולי חדש למועדון והקבוצה (עם המאמן ישראל ברוך) העפילה לליגה א' ובעונה שלאחר (2017/2018) מכן העפילה לליגה הארצית ושובצה למחוז הדרומי של הליגה.
בסיום עונת 2018/19 סיימה הקבוצה במקום השני עם מאזן של 16 ניצחונות ו-6 הפסדים והעפילה לפלייאוף העליון.
בחצי הגמר שיחקה בסדרת הטוב משלוש נגד ה-3 בטבלה הפועל חבל אילות, במשחק הראשון שנערך בשדרות ניצחה הקבוצה בתוצאה 74 - 65 ולאחר מכן במשחק השני אשר נערך בקיבוץ אילות ניצחה בשנית 94 - 89 והעפילה לגמר הפלייאוף לסדרת הטוב משלוש על העפלה לליגה הלאומית.
בסדרת הגמר שיחקה הקבוצה נגד הפועל חבל מודיעין (מקום 1 בעונה הסדירה).
במשחק הראשון שנערך באולמה הביתי של חבל מודיעין בשוהם ניצחה המארחת 74 -63 ובמשחק השני אשר נערך בשדרות ניצחה חבל מודיעין בשנית 87 - 78 ושדרות נשארה עונה נוספת בליגה הארצית.
בסיום עונת 2019/20 עם הפסקת הליגה בעקבות משבר הקורנה הייתה הקבוצה במקום ה-11 המוביל לליגה א' עם מאזן של ניצחון בודד ו-17 הפסדים כאשר היא עם 2 משחקים עודפים על פני אליצור נווה-דוד רמלה מהמקום ה-10 אך בפיגור של 3 ניצחונות.
בעונת 2020/21 הייתה חברה קבועה בתחתית הליגה הארצית ובסיום העונה הייתה במקום ה-13 וירדה לליגה א' ולאחר שלא נרשמה לעונת 2021/22 התפרקה.
בחודש יולי 2024 נחתם הסכם בין הקבוצה לבין מכבי תל אביב, לפיו כשמחלקת הנוער תספק קבוצת הנוער התל אביבית סיוע מקצועי שכולל השתלמויות למאמנים, תלבושת לשחקי הקבוצה ואדם שיסייע בניהול האדמיניסטרטיבי.
בנוסף לכך, התנדבה חברת "פיקסלוט" להתקין מצלמות שישדרו בזמן אמת את האימונים בשדרות וביישובי העוטף, למען ביטחון הילדים והשקט הנפשי של ההורים.
נכון לחודש אפריל 2024 ממוקמת הקבוצה במקום השני בליגה ב' דרום.
המועדון הפעיל בנוסף מחלקת נוער וקבוצת נשים.
מאז הקמתה, מדי הקבוצה היו בצבעי צהוב-כחול.
בתחילת עונת 2018/2019 החליפה האגודה (בשיתוף עם קבוצת הכדורגל של מכבי עירוני שדרות) את צבעי המדים והסמל לירוק-לבן.
מכבי רעננה היא קבוצת כדורסל נשים ישראלית מהעיר רעננה, המתמודדת בליגה הלאומית.
הקבוצה מארחת את משחקי הבית שלה באולם היכל הספורט אביב ברעננה.
קבוצת כדורסל הנשים הוקמה בשנות ה-80. בשנות ה-90 התחזקה הקבוצה, ובתחילת שנות ה-2000 לקחה הקבוצה 2 גביעי מדינה רצופים (בעונות 1999/2000 ו-2000/2001).
מכבי רעננה התאחדה באוגוסט 2004 עם קבוצת בנות הרצליה.
בסיום עונת 2011/12 פורק האיחוד, הרצליה קבלה קבוצה אחת מהאיחוד בליגה הלאומית ושינתה את שמה חזרה ל"בנות הרצליה" ומכבי רעננה התפצלה גם היא חזרה ונשרה לליגה הלאומית.
בשנים שלאחר מכן לא הצליחה הקבוצה להתרומם ולהעפיל לליגת העל, עד סיום עונת 2015/2016 אז עלתה חזרה לליגת העל, שם היא משחקת מאז.
לקבוצה מחלקת נערות ובית ספר לכדורסל של אגודת "מכבי רעננה" בו פעילות מאות נערות וילדות, ומחלקת הילדות והנערות שלה נחשבת לאחת המחלקות הבולטות בארץ בפיתוח שחקניות בשכבת ילדות ונערות.
בעונת 2015/2016 זכתה קבוצת הנערות של המועדון בגביע המדינה, בעונת 2017/2018 זכתה קבוצת הנערות בדאבל (גביע המדינה ואליפות המדינה בשכבת נערות) ובעונת 2018/2019 זכתה קבוצת הילדות של המועדון בגביע המדינה.
מכבי תל אביב הוא המועדון המעוטר ביותר בכדורגל הישראלי בעל דירוג אופ"א הגבוה ביותר לקבוצה ישראלית (נכון לדירוג אופ"א הרלוונטי לעונת 2024/25), מכבי תל אביב היא הקבוצה הישראלית שהשתתפה בהכי הרבה עונות במפעלים האירופיים ושיחקה את מספר המשחקים הרב ביותר מבין כל קבוצות הכדורגל מישראל.
במפעלים האסיאתיים זכתה הקבוצה פעמיים בגביע אסיה לאלופות בעונות 1969 ו-1971.
מכבי תל אביב התמודדה בין היתר מול קבוצות פאר מרחבי יבשת אירופה, בהן חמש אלופות אירופה: צ'לסי, פורטו, יובנטוס, באיירן מינכן ואייאקס.
חלק ממשחקים אלו נבחרו לרשימות המציינות את ההופעות המכובדות ביותר של קבוצות הכדורגל הישראליות במפעלים האירופיים.
מכבי תל אביב החלה לייצג את ישראל במפעלים הבין-לאומיים בעונת 1969, בעת השתייכותה של ישראל לקונפדרציית הכדורגל של אסיה, כאשר זכתה בגביע אסיה לאלופות לאחר ניצחון בהארכה על ינגזיי, נציגת קוריאה הדרומית, משער של דרור בר-נור בדקה ה-112. בעונת 1971, בהשתתפותה השנייה במפעל, השלימה מכבי זכייה שנייה בתואר.
בר-נור ושלמה ג'רבי הובילו את מכבי לניצחון 0–2 בחצי הגמר מול קבוצת צבא דרום קוריאה, ובמשחק הגמר זכתה מכבי בניצחון טכני 0–3 על קבוצת אל-שורטה העיראקית, ששחקניה עלו למגרש מנופפים בדגלי עיראק ופלסטין וסירבו לשחק מול אלופת ישראל מסיבות פוליטיות.
החל מעונת , עוד בטרם הצטרפות ישראל לאופ"א, החלו הקבוצות הישראליות להשתתף בגביע האינטרטוטו.
מכבי תל אביב, שזכתה באליפות המדינה באותה העונה, רשמה את הופעתה הראשונה במפעל בעונת , כשהוגרלה לבית ב' לצדן של דויסבורג מהבונדסליגה, סטנדרד לייז' מליגת העל הבלגית וטוונטה מליגת העל ההולנדית.
מכבי, תחת המאמן יעקב גרונדמן סיימה בתחתית הבית עם ניצחון בודד.
עונה לאחר מכן שוב העפילה מכבי לטורניר, והוגרלה לבית ה' מול מאלמה מליגת העל השוודית, פ.צ.
ציריך מליגת העל השווייצרית ואדמירה ואקר מהבונדסליגה האוסטרית.
המאמן ניסים בכר הוביל את מכבי לשני ניצחונות בששת משחקי הבית, ולמקום השלישי.
השתתפותה השלישית של הקבוצה במפעל הייתה בעונת , תחת המאמן צביקה רוזן, בה שוב סיימה כנועלת הבית בו שיחקה מול מכבי נתניה, רויאל אנטוורפן הבלגית ו-KB הדנית.
כובשיה הבולטים של מכבי במפעל היו בני טבק, עם 12 שערים, ואחריו ויקי פרץ שכבש שמונה שערים במפעל.
החל מעונת , החלה ישראל לשלוח נציגות למפעליה השונים של אופ"א.
אלופת המדינה לעונת 1991/1992, מכבי תל אביב, הייתה נציגת ישראל הראשונה אי פעם במוקדמות ליגת האלופות.
בשלב המוקדמות, במשחקה הראשון אי פעם של נציגה ישראלית במפעל, גברה מכבי 1–2 בחוץ על ולטה המלטזית.
המארחת עלתה ליתרון בדקה ה-75, אך אבי כהן (הירושלמי) איזן בדקה ה-83 וחמש דקות לאחר מכן בישל את שער הניצחון לאבי נמני.
שער של מאיר מליקה הכריע את משחק הגומלין באצטדיון רמת גן, והעלה את מכבי לסיבוב השני, שם נוצחה פעמיים על ידי קלאב ברוז' הבלגית.
באותה העונה בליגה סיימה מכבי במקום השני בטבלה והעפילה לגביע האינטרטוטו.
את עונת פתחה מכבי באינטרטוטו שם סיימה בתחתית הבית שכלל את סלביה פראג, לוקומוטיב לייפציג, אולבורג בולדספילקלאב והאקן, לאחר שהשיגה רק נקודה בארבעת משחקיה בטורניר.
באותה העונה סיימה כסגנית האלופה וזכתה בגביע המדינה, לאחר ניצחון 0–2 במשחק הגמר בדרבי על הפועל תל אביב, והעפילה בפעם היחידה בתולדותיה לגביע אירופה למחזיקות גביע, שחדל להתקיים מספר שנים לאחר מכן.
בעונת התבסס המאמן אברהם גרנט על שחקני הבית המובילים ובהם אבי נמני, האחים גדי ואלון ברומר, אמיר שלח, נועם שוהם ואלי דריקס, וכן על שחקני רכש ישראלים וזרים בולטים ובהם ניר קלינגר ואלכסנדר אובארוב.
מכבי עברה את הסיבוב הראשון עם צמד ניצחונות (6-2 בסיכום) על קפלוויק מאיסלנד, אך נעצרה על ידי ורדר ברמן הגרמנית בסיבוב השני.
באותה העונה זכתה מכבי באליפות המדינה והעפילה בפעם השנייה בתולדותיה למוקדמות ליגת האלופות.
לקראת עונת העמיד המאמן דרור קשטן את אחת הקבוצות הטובות בתולדות המועדון, כאשר אל הבסיס המוצלח מהעונה הקודמת חזרו איציק זוהר ומאיר מליקה והצטרפו זרים איכותיים כמו ויקטור מורוז ויבגני קשנצב.
במשחק הראשון במוקדמות ליגת האלופות התארחה מכבי אצל גראסהופרס ציריך השווייצרית, והשיגה שוויון 1-1 לאחר שער שוויון של קשנצב.
מעודדת משער החוץ היקר, אירחה מכבי את גראסהופרס באצטדיון בלומפילד, אך ספגה כבר בדקה החמישית ולא הצליחה להגיב, וכך הודחה עם הפסד 1–2 בסיכום המפגשים.
זכייתה של מכבי בדאבל המקומי באותה העונה, זיכתה אותה בהופעה שנייה ברציפות במוקדמות ליגת האלופות.
מכבי הוגרלה למפגש קשה מול פנרבחצ'ה הטורקית, ונכנעה במפגש הראשון באצטדיון רמת גן 0–1, על אף הרחקתו של אמיל קוסטדינוב במהלך המחצית השנייה.
בגומלין נקלעה מכבי לפיגור משער של ג'יי ג'יי אוקוצ'ה, אך דריקס השיג את השוויון כרבע שעה לסיום והשאיר את מכבי מרחק שער מהעפלה לשלב הבא.
לצערם של הצהובים, המשחק הסתיים בשוויון 1-1, ושוב מכבי הודחה על חודו של שער, עם 1–2 בסיכום.
מכבי המשיכה את העונה האירופית בסיבוב הראשון של גביע אופ"א מול טנריפה הספרדית.
במשחק הראשון בחוץ גברה קבוצתו של המאמן יופ היינקס 3-2 על מכבי, שנהנתה משערים של עופר מזרחי ושל נמני בפנדל.
את השער השני לזכות הספרדים כבש מהו קודרו, לימים שחקנה של מכבי.
הצהובים נקלעו לפיגור במחצית המשחק הביתי ברמת גן, אך שער של גדי ברומר החזיר אותה לתמונת ההעפלה.
מכבי לא הצליחה להמשיך ולכבוש, ובסיום שוויון 1-1 שהביא להדחתם של הצהובים עם 3–4 בסיכום המפגשים.
לאחר שנתיים בהן סיימה פעמיים רצופות במקום השישי וכשלה להעפיל למפעלים האירופיים, סיימה מכבי כסגנית האלופה בעונת 1998/1999, והעפילה למוקדמות גביע אופ"א לעונת .
הייתה זו פתיחת עונתו האחרונה של המאמן אברהם גרנט בקדנציה השנייה שלו במועדון, והקבוצה נאלצה להסתדר ללא אבי נמני שעזב לדרבי קאונטי.
לצד הוותיקים אובארוב וגדי ברומר, שיחקו באותה העונה במכבי מלך השערים המכהן של הליגה, אנדז'יי קוביקה, ולצדו שחקני בית כמו דוד רביבו, גיא צרפתי, אלי ביטון, דדי בן דיין ואבי סטרול, וכן שחקני רכש ובהם הישראלים לירון בסיס, פליקס חלפון ומרקו בלבול, והזרים מייקל אמנלו וגז'גוז' ונדזינסקי.
צמד של קוביקה ושער של בסיס העניקו למכבי 1–3 ביתי על פ.ב.ק.
הצהובים היו בעמדת הדחה מהמפעל כאשר פיגרו 0–2 בגומלין, אך שער של בסיס שלוש דקות לסיום העניק למכבי את הכרטיס לסיבוב הראשון.
בשלב זה פגשה מכבי את לאנס הצרפתית, ובמשחק הראשון בבית נקלעה פעמיים לפיגור, אך השיגה פעמיים את השוויון משערים של קוביקה ובן דיין.
בגומלין העלה בסיס את מכבי ליתרון, אך הצרפתים השלימו מהפך בדרך לניצחון 1–2 במשחק ו-3–4 בסיכום המפגשים.
לאחר עונה נוספת של היעדרות, חזרה מכבי למוקדמות גביע אופ"א לעונת , לאחר שזכתה בגביע המדינה עם ניצחון 0–3 במשחק הגמר על מכבי פתח תקווה.
הזכייה הבטיחה למכבי, שסיימה רביעית בליגה, את הכרטיס למפעל האירופי.
במשחק הראשון מול ז'לגיריס וילנה, הוביל המאמן ניר לוין את מכבי לניצחון הגבוה בתולדותיה במפעלים האירופיים, 6-0 באצטדיון בלומפילד עם שלושער לברוך דגו ושלושה בישולים לטל בנין.
שער בודד של רודריגו גולדברג בגומלין העלה את מכבי לסיבוב הראשון, שם פגשה את דינמו זאגרב הקרואטית.
במשחק הראשון בחוץ העניקו דגו וגולדברג 0–2 לצהובים בהפסקה, אך הקרואטים איזנו במחצית השנייה, 2-2 בסיום.
ההכרעה עברה לבלומפילד, שם איזן אבי נמני בפנדל לאחר יתרון של האורחת וקבע 1-1, בסיום, שהעלה את מכבי בזכות חוק שערי חוץ לסיבוב השני.
רודה ההולנדית של המאמן ג'ורג' לייקנס הביסה את מכבי 1–4 במשחק הראשון, כאשר פרנץ הורבאט כובש את השער היחיד לזכות מכבי.
בגומלין הביתי חזרה מכבי מפיגור לניצחון 1–2 עם צמד לאלי ביטון, אך לא הצליחה להעפיל לשלב הבא.
לאחר שזכתה פעם נוספת בגביע המדינה, עם ניצחון בדו-קרב פנדלים במשחק הגמר על מכבי חיפה, העפילה מכבי פעם נוספת למוקדמות גביע אופ"א לעונת .
מכבי פתחה את העונה תחת שחקן העבר והמאמן החדש ניר קלינגר, והמצטרפים הזרים החדשים ג'ון פנטסיל, ברונו רייס ואנדראס פרוחורנקובס, ונאלצה לארח את משחקיה באירופה באותה העונה מחוץ לישראל בעקבות החלטת אופ"א עקב האינתיפאדה השנייה.
בסיבוב המוקדמות הדיחה מכבי את לבדיה טאלין האסטונית, לאחר שגברה עליה 0–2 בחוץ (פרוחורנקובס וראובן עובד), ושחזרה את התוצאה גם במשחק הבית אותו קיימה באצטדיון גאורגי אספרוחוב בסופיה, עם שער נוסף של פרוחורנקובס בנוסף לשער עצמי.
בסיבוב הראשון המשיכה מכבי לארח בסופיה, כאשר הפעם נדדה לאצטדיון בולגרסקה ארמייה שם גברה 0–1 על בואבישטה הפורטוגלית משער של דגו.
במשחק הגומלין הודחה מכבי עם הפסד 1–4, כאשר סטרול כובש שער עצמי לזכות הפורטוגלים ועמיר תורג'מן רק מצמק לזכות הצהובים.
בעונת 2002/2003 הוביל קלינגר את מכבי לזכייה באליפות המדינה בכדורגל, ולהשתתפות במוקדמות ליגת האלופות.
מכבי רשמה מבוכה כאשר הודחה כבר בסיבוב המוקדמות הראשון מול מ.ש.ק.
ז'ילינה מליגת העל הסלובקית, לאחר שהפסידה לה 0–1 בחוץ, וגם במשחק הביתי, שנערך בבודפשט שבהונגריה בעקבות המצב הביטחוני, לא הצליחה לנצח וסיימה בשוויון 1-1 בלבד (שער של פנטסיל למכבי).
ימים ספורים לאחר ההדחה מאירופה הודיעה מכבי בראשות המאמן קלינגר והבעלים לוני הרציקוביץ' על שחרורם מהסגל של קפטן הקבוצה אבי נמני ושל טל בנין בשל מחנאות שניהלו, לכאורה, ופגעו בקבוצה.
כמו כן, טענו כי הייתה זו אחת הסיבות להדחה מאירופה כבר בשלב מוקדם.
מכבי הצליחה להתאושש מהקיץ הקשה, וסיימה כסגנית האלופה.
בעקבות הישגיהן של הקבוצות הישראליות במפעלים האירופיים בשנים החולפות, קיבלה הליגה הישראלית כרטיס נוסף לשלב המוקדמות בעונת 2004/2005 בליגת האלופות.
מכבי זכתה להיות הישראלית הראשונה שמקבלת כרטיס למוקדמות מהמקום השני בליגה.
העפלה ראשונה לליגת האלופות (2004–2005)
את שלב מוקדמות ליגת האלופות פתחה מכבי בסיבוב המוקדמות השני מול ה.י.ק.
הלסינקי הפינית, עם משחק חוץ שהסתיים ללא שערים.
בגומלין הביתי השיגה מכבי ניצחון 0–1 משער ניצחון של לירן כהן בבעיטת יעף שתי דקות לסיום, ועלתה לסיבוב המוקדמות השלישי למפגש מול פאוק סלוניקי מיוון.
במשחק הראשון בחוץ השיגה מכבי ניצחון 1–2, עם שערים של ישמעאל אדו וארז מסיקה.
בעקבות שיתוף שחקן שלא כחוק בקבוצה היוונית, פסקה אופ"א על ניצחון טכני של 0–3 לזכות הצהובים, שרק הגדיל את יתרונה לקראת הגומלין בבלומפילד.
במשחק הגומלין הכריע לירן כהן עם שער כבר בדקה השמינית, 1-0 למכבי שהופכת למועדון הישראלי השני אי פעם בשלב הבתים של ליגת האלופות.
מכבי הוגרלה לבית קשה עם שלוש אלופות אירופה לשעבר - באיירן מינכן מגרמניה, יובנטוס האיטלקית ואייאקס ההולנדית.
הסיבוב הראשון לא האיר פנים למכבי, שלא כבשה והפסידה בכל שלושת המשחקים, 1-0 לבאיירן (רוי מקאיי בפנדל), 1-0 ליובנטוס (מאורו קאמורנזי) ו-0–3 לאייאקס (וסלי סונק, נייג'ל דה יונג ורפאל ואן דר וארט).
הסיבוב הבא החל בניצחון יוקרתי והיסטורי של הצהובים, 2-1 ביתי על אייאקס באצטדיון רמת גן מצמד שערים של דגו, כאשר דניאל דה רידר רק צימק לפני הסיום.
לאחר תבוסת 1–5 באצטדיון האולימפי לבאיירן (שער של דגו בפנדל רק צימק), השיגה מכבי נקודה רביעית, גם היא ברמת גן, 1-1 מול יובנטוס.
דגו כבש את הרביעי שלו בשלב הבתים, והיה אחראי על כל שעריה של מכבי בשלב זה, ואלסנדרו דל פיירו דאג לחלוקת נקודות.
את שלב הבתים סיימה מכבי רביעית עם ארבע נקודות וארבעה שערי זכות.
הקמפיין האירופי הארוך והסגל חסר הכוכבים הביא את מכבי לעונה חלשה מאוד בליגת העל.
הקבוצה סיימה במקום השמיני, הרחק מהחלק העליון של הטבלה, אך הצליחה להשיג כרטיס לאירופה בזכות זכייה בגביע המדינה עם ניצחון בדו-קרב פנדלים על מכבי הרצליה במשחק הגמר.
לקראת חגיגות מאה השנים למועדון, הביאה הקבוצה שחקני רכש רבים ובראשם הקפטן אבי נמני שחזר למועדון, לצדם של אייל ברקוביץ' וג'ובאני רוסו, מה שהדביק לקבוצה את הכינוי "גלאקטיקוס", על שם הפרויקט השאפתני ומלא הכוכבים של המועדון הספרדי ריאל מדריד.
איתם הצטרפו גם שחקני רכש נוספים ובהם בלסינג קאקו, ז'וזה דוארטה ואבי יחיאל.
עד מהרה התגלה כי הסגל אינו מאוזן, ונחל כישלון כבר בשלבים המוקדמים באירופה.
מכבי פגשה בסיבוב המוקדמות הראשון של עונת בגביע אופ"א את אפואל ניקוסיה הקפריסאית, ובמשחק הראשון באצטדיון GSP נוצחה 0–1. אבי נמני העניק לה ניצחון 0–1 בבלומפילד, ששלח את המשחק להארכה.
אפואל כבשה פעמיים כבר בשש הדקות הראשונות של ההארכה ועלתה ליתרון 1–2. מכבי נזקקה לשלושה שערים כדי לעלות, השיגה את השוויון בדקה ה-117 (מסיקה), ועם שוויון 2-2 בסיום הודחה מאירופה כבר בסיבוב הראשון.
העונה החלשה של מכבי נמשכה גם בליגת העל, שם סיימה שישית בטבלה, ונאלצה להיעדר מהמפעלים האירופיים בעונה הבאה.
בעונת 2006/2007, בה לא שיחקה הקבוצה באירופה, השיגה מכבי את המקום השלישי בליגה ואת הכרטיס למוקדמות גביע אופ"א לעונת .
את העונה פתחה מכבי תחת המאמן אלי כהן (השריף), עם אבי נמני כמנהל מקצועי במקביל לעונתו האחרונה כשחקן פעיל, ועם "המושבה הצרפתית" בסגל (יאניק קאמנן, רודי חדד וג'ונתן אסוס, אליהם הצטרף בהמשך העונה גם אלן מסודי).
העונה האירופית נפתחה במבוכה גדולה, כאשר מכבי הפסידה בחוץ 0–1 לסנטה קולומה, שכבשה את השער הרביעי בלבד והשיגה את הניצחון הראשון אי פעם של קבוצה אנדורית במפעלים האירופיים.
את ההפסד חסר התקדים מחקה מכבי בגומלין הביתי, עם ניצחון 0–4, משערים של קאמנן (צמד), מסיקה ויוסי שבחון.
גם בסיבוב השני רשמה מכבי תוצאות מביכות מול ארג'ייספור, הקבוצה הטורקית שהעפילה למפעל בזכות הופעתה בגמר הגביע הטורקי בעונה בה נשרה מהליגה הבכירה, ולכן הופיעה במפעל האירופי כקבוצת ליגת המשנה.
בבית כשלה מכבי לנצח וסיימה בשוויון 1-1 בלבד (קאמנן למכבי), ובגומלין הפסידה 1–3 (חדד למכבי) והודחה מהמפעל כבר בסיבוב המוקדמות השני.
בעקבות הישגיה הדלים בליגה, נעדרה מכבי במשך שתי עונות מהמפעלים האירופיים.
בעונת 2009/2010, הראשונה של מיטשל גולדהאר כבעלים של המועדון, השיגה הקבוצה תחת המנג'ר נמני והמאמן יוסי מזרחי את הכרטיס למוקדמות הליגה האירופית, המתכונת החדשה של גביע אופ"א, כאשר סיימה במקום השלישי בליגה.
לקראת עונת התחזקה מכבי של גולדהאר משמעותית.
רוברטו קולאוטי, גל אלברמן, אלירן עטר, יואב זיו וברק יצחקי היו ההחתמות הבולטות בגזרה הישראלית, והאריס מדוניאנין, ניבאלדו וסאבו פאביצ'ביץ' היו בין הזרים שהגיעו לקבוצה.
בליגה האירופית, שלוש שנים לאחר הופעתה הקודמת באירופה, פתחה מכבי את משחקיה בסיבוב המוקדמות השני מול מוגרן בודווה המונטנגרית.
זיו ומדוניאנין העניקו לצהובים ניצחון 0–2 בבלומפילד, ושער מוקדם של מדוניאנין העלה את מכבי ליתרון חוץ.
מכבי הפסידה בגומלין 1–2, אך העפילה לסיבוב המוקדמות השלישי עם 2–3 בסיכום.
בסיבוב הבא פגשה מכבי את קבוצת הפאר היוונית, אולימפיאקוס, והשיגה שער חוץ יקר מפנדל של מדוניאנין במשחק הראשון.
המשחק הסתיים בתוצאה 1–2 ליוונים, אך בבלומפילד השיגה מכבי ניצחון 0–1 והעפילה לשלב הפלייאוף משער של קולאוטי ובזכות חוק שערי חוץ.
בשלב הפלייאוף פגשה מכבי את קבוצת הפאר הצרפתית פריז סן-ז'רמן, ונכנעה 0–2 בפארק דה פראנס.
הגומלין הביתי בבלומפילד הסתיים בניצחון יוקרתי של הצהובים, 4-3, לאחר עם שערים של יובל אבידור, מדוניאנין בפנדל, וצמד של אלירן עטר כולל שער ניצחון בכדור נייח ארבע דקות בתוך תוספת הזמן.
העפלה ראשונה לליגה האירופית (2011–2012)
לאחר חילופי מאמנים במהלך עונת 2010/2011, במהלכם הגיע לקבוצה שחקן העבר מוטי איווניר, סיימה מכבי שלישית בליגה והשיגה עונה שנייה ברציפות את הכרטיס למוקדמות הליגה האירופית.
לקראת מוקדמות הליגה האירופית לעונת 2011/2012, הסתמך איווניר על שחקני הבית הצעירים ובהם שרן ייני, מואנס דאבור, דור מיכה, רועי קהת, משה לוגסי ועומר ורד.
גם שחקני הרכש שהצטרפו המשיכו את המגמה, כאשר רפי דהן ומוסא קונאטה הצעירים הצטרפו לסגל הצהוב.
הקבוצה, שזכתה לכינוי "תינוקות איווניר", החלה את דרכה בסיבוב המוקדמות השני מול חזר לנצ'ראן האזרית.
במשחק הראשון בבית נהנתה מכבי משערים של עטר, קונאטה וגיז'רמו ישראלביץ' בדרך לניצחון 1–3, והמשיכה לשלב הבא עם שוויון 0-0 בחוץ.
בסיבוב המוקדמות השלישי פגשה מכבי את ז'לייזניצ'אר סרייבו הבוסנית, ובמשחק הראשון בחוץ ניצחה אותה 0–2 מצמד של קולאוטי.
בגומלין, השוותה מכבי את ניצחון השיא שלה באירופה, כאשר הביסה בבית 0–6 את הבוסנים, עם צמדים של קולאוטי ושל עטר, שער של רפי דהן ושער עצמי.
בשלב הפלייאוף הוגרלה מכבי מול קבוצת הפאר היוונית, פנאתינאיקוס.
במשחק הראשון בבית הפתיעה מכבי את היוונים העדיפים עם משחק מרשים וניצחון 0–3, עם שער של קונאטה וצמד של עטר.
בגומלין עלתה מכבי ליתרון משער של מדוניאנין בטרם ספגה פעמיים והפסידה 1–2, אך עם 2–4 בסיכום שני המפגשים העפילה לראשונה בתולדותיה לשלב הבתים של הליגה האירופית.
בשלב הבתים הוגרלה מכבי מול סטוק סיטי האנגלית, בשיקטש הטורקית ודינמו קייב האוקראינית.
מכבי פתחה בתבוסת 1–5 בחוץ לבשיקטש (קהת למכבי), ואת הנקודה הראשונה השיגה במשחק השני מול דינמו קייב בבלומפילד, שוויון 1-1 עם שער של מיכה.
לאחר מכן לא הצליחה להשיג שער או נקודה מצמד המשחקים מול סטוק, לאחר שהובסה 0–3 בחוץ (במשחק בו יואב זיו הורחק בכרטיס אדום לאחר שבעט בנעלו שפגעה בקוון), והפסידה 1–2 בבית (קולאוטי צימק למכבי בתוספת הזמן).
במשחק הביתי מול בשיקטש חזרה מכבי מפיגור 0–2 לשוויון 2-2, משערים של ייני ולוגסי, אך ספגה בתוספת הזמן והפסידה 2–3. היה זה משחקו האירופי האחרון של איווניר, שפוטר בהמשך והוחלף על ידי ניר לוין.
האחרון הוביל את מכבי למשחק האחרון בשלב הבתים, בו השיגה נקודת חוץ ראשונה, שוב מול דינמו קייב.
ורד, עטר ודאבור כבשו בשוויון 3-3, ומכבי סיימה את משחקיה בבית ללא ניצחון ועם שתי נקודות בלבד.
העפלה ראשונה לשלב 32 האחרונות בליגה האירופית (2013–2014)
לקראת עונת 2012/2013, לאחר כישלון נוסף בזירה המקומית שגרם למכבי להיעדר מהמפעלים האירופיים באותה העונה, החתים הבעלים גולדהאר את המנהל המקצועי ז'ורדי קרויף, וכן קבע כי כל השדרה המקצועית והניהולית במועדון, כולל המאמן, יהיו זרים.
תחת קרויף, המאמן אוסקר גארסיה הוחתם במועדון, וכן בוצעו שינויים רבים בסגל השחקנים.
בעונה בה לא שיחקה באירופה, החזירה מכבי את תואר האליפות, שהיה הראשון מבין שלושה רצופים, וחזרה לייצג את ישראל במוקדמות ליגת האלופות לראשונה מזה תשע שנים וההופעה ההיסטורית בשלב הבתים.
מכבי החלה את דרכה במוקדמות ליגת האלופות תחת המאמן פאולו סוזה, במה שהיה לקמפיין האירופי הראשון של ערן זהבי במכבי.
בסיבוב המוקדמות השני פגשה מכבי את גיור ההונגרית, ובמשחק החוץ גברה עליה 0–2, משערים של ברק יצחקי, שחזר מעונת השאלה, ושל אלברמן.
בגומלין הביתי העניקו זהבי וטל בן-חיים 2-1 ביתי וכרטיס לשלב המוקדמות השלישי.
בסיבוב זה פגשה מכבי את פ.צ.
במשחק הראשון בחוץ נכנעה מכבי 0–1, ואת המשחק הבא אירחה באצטדיון בלומפילד.
הייתה זו הופעתה השנייה של מכבי בשלב הבתים של המפעל.
מכבי הוגרלה לבית עם איינטרכט פרנקפורט הגרמנית, בורדו הצרפתית ואפואל ניקוסיה הקפריסאית.
במשחק הראשון איבדה מכבי נקודות עם שוויון 0-0 ביתי מול אפואל ניקוסיה, כולל החמצת פנדל של יצחקי בתוך תוספת הזמן.
במשחק השני השיגה מכבי ניצחון חוץ מפתיע ומרשים בצרפת, 2-1 על בורדו משערים של יצחקי ומיכה.
את הפסדה הראשון בשלב הבתים רשמה בפרנקפורט, 2-0 בסיום, ובמשחק הבא השיגה את אחד מהניצחונות המרשימים ביותר של קבוצה ישראלית באירופה, כאשר אירחה את פרנקפורט.
כבר במחצית הראשונה עלתה מכבי ליתרון 0–3 משערים של זהבי (שער ובישול) ויצחקי (צמד).
הגרמנים כבשו פעמיים במחצית השנייה, אך פנדל מדויק של זהבי בפאננקה בדקת הסיום קבע 2–4 לאלופת ישראל.
במשחק החוץ בניקוסיה שוב נפרדו מכבי ואפואל בשוויון 0-0, ובמשחק הביתי מול בורדו סיימה מכבי שלב בתים מוצלח עם ניצחון 0–1 (זהבי בפנדל), ובסך הכול השיגה שלושה ניצחונות ושתי תוצאות תיקו לצד הפסד בודד.
מכבי סיימה במקום השני בבית, ולראשונה בתולדותיה צלחה שלב בתים אירופי.
היא העפילה לשלב 32 האחרונות, שם הוגרלה פעם נוספת לצמד משחקים מול בזל, לאחר שהאחרונה נשרה משלב הבתים של ליגת האלופות.
במשחק הראשון בבלומפילד נפרדו הקבוצות בשוויון 0-0, ובמשחק הגומלין נכנעה מכבי 0–3 לשווייצרים, וסיימה את דרכה באירופה.
לאחר שזכתה עונה שנייה ברציפות באליפות המדינה, העפילה מכבי לשלב המוקדמות בעונת 2014/2015 בליגת האלופות.
את העונה האירופית פתחה מכבי עם אוסקר גארסיה, שחזר לקדנציה שנייה במקומו של סוזה.
באותה התקופה פרץ בארץ מבצע צוק איתן, ובמהלכו נורו טילים לכיוון תל אביב.
המצב הביטחוני הביא לאיסור על אירוח משחקים בארץ, ומכבי אירחה את משחקיה באצטדיון אנטוניס פאפאדופולוס בלרנקה שבקפריסין.
בסיבוב המוקדמות השני הוגרלה מכבי מול סנטה קולומה האנדורית, לה רשמה הפסד מביך מספר שנים קודם לכן.
הפעם שרדה מכבי את משחק החוץ עם ניצחון 0–1, משער של ראדה פריצה, ובגומלין ניצחה 0–2 משערים של בן-חיים ושל ראדי.
בסיבוב המוקדמות השלישי פגשה מכבי את מריבור הסלובנית, ובמשחק הראשון בחוץ ספגה חמש דקות בתוך תוספת הזמן ונוצחה 0–1. גם בגומלין הביתי לא הצליחה מכבי לייצר יתרון, סיימה בשוויון 2-2 (בן-חיים ועדן בן בסט) ונשרה לפלייאוף הליגה האירופית.
בסיבוב זה הוגרלה מכבי למפגש מול אסטרס טריפוליס, והפסידה 0–2 בחוץ.
המצב הביטחוני הביא להתפטרותו של גארסיה עוד בטרם פתיחת העונה בליגת העל, ובמשחק הביתי בקפריסין עמד על הקווים לראשונה ז'ורדי קרויף, המנהל המקצועי, כמאמן זמני.
מכבי ספגה ראשונה, אך הצליחה להגיב עם שערים של ברק בדש, זהבי ופריצה.
בסיום, 3-1 למכבי, שהודחה עקב חוק שערי חוץ.
באותה העונה השיגה מכבי של המאמן פאקו אייסטאראן את הטרבל המקומי, והשיגה מקום בשלב המוקדמות של ליגת האלופות עונה שלישית ברציפות.
לקראת העונה הגיע למכבי המאמן סלבישה יוקאנוביץ', שהוביל את מכבי באירופה.
בסיבוב המוקדמות השני הופתעה מכבי מול היברניאנס המלטזית עם הפסד 1–2 בחוץ, לאחר שער יתרון של נוסא איגיבור.
בגומלין השיגה מכבי את הכרטיס לשלב הבא עם ניצחון 1–5 ביתי עם צמד של זהבי ושערים של בן-חיים, איגיבור ושער עצמי.
בסיבוב המוקדמות השלישי פגשה מכבי את ויקטוריה פלזן הצ'כית.
במשחק הראשון בבלומפילד עלתה פלזן ליתרון בזק, 2-0 לאחר 21 דקות, וברק יצחקי רק צימק לקראת הסיום.
הגומלין בחוץ התנהל ללא שערים עד לרבע השעה האחרונה, אז סחט זהבי פנדל אותו תרגם ליתרון 0–1. בדקה ה-85 השלים זהבי צמד וקבע 0–2 למכבי, ובכך מחק את היתרון הצ'כי מהמשחק הראשון והעלה את מכבי לפלייאוף ההעפלה לליגת האלופות.
בשלב הפלייאוף הוגרלה מכבי למפגש כפול מול בזל, שהדיחה אותה פעמיים בעונת 2013/2014 - במוקדמות ליגת האלופות ובשלב 32 האחרונות של הליגה האירופית.
במשחק הראשון בחוץ עלתה מכבי ליתרון בדקה ה-31 משער של זהבי.
השווייצרים איזנו כעבור מספר דקות, ושתי דקות לסיום השלימו מהפך ועלו ליתרון 1–2. בדקה ה-96, שש דקות לתוך תוספת הזמן, כבש זהבי בנגיחה לאחר הגבהה של מיכה וקבע שוויון 2-2 דרמטי.
בגומלין הביתי עלתה בזל ליתרון כבר בדקה ה-11, אך בדקה ה-24 שוב היה זה זהבי שאיזן את התוצאה לאחר בישול של ניקולה מיטרוביץ' וקבע שוויון 1-1. התוצאה נותרה עד לסיום, ומכבי הדיחה את בזל בזכות חוק שערי חוץ והעפילה בפעם השנייה בתולדותיה לשלב הבתים של ליגת האלופות.
לקראת שלב הבתים ביצעה מכבי שינוי בעמדת השוער, כאשר פרדראג ראיקוביץ' הוחתם במקומו של חואן פבלו קולינאס.
מכבי הוגרלה לבית קשה עם צ'לסי של המאמן ז'וזה מוריניו, פורטו ודינמו קייב.
מכבי, שאירחה את משחקיה באצטדיון סמי עופר, רשמה קמפיין חלש, בו הובסה פעמיים 0–4 על ידי צ'לסי, לא השיגה כלל נקודות (שישה הפסדים בשישה משחקים), וכבשה רק שער אחד בפנדל, בהפסד הביתי 1–3 לפורטו, מרגליו של זהבי.
בסך הכול סיימה מכבי במקום האחרון בבית ללא נקודות, ובפער שערים שלילי של 1–16.
העפלות לשלב הבתים של הליגה האירופית (2016–2018)
לאחר הקמפיין האירופי וחילופי המאמנים, סיימה כסגנית האלופה והעפילה לשלב המוקדמות בעונת 2016/2017 בליגה האירופית.
הייתה זו עונת מעבר עבור הצהובים, שנפרדו מתאריהם בעונה החולפת, ולקראת העונה נאלצו להיפרד מהכוכב הגדול של הקבוצה, ערן זהבי, וכן מאצטדיונה הביתי בלומפילד שעבר שיפוצים ובמקומו אירחה את משחקיה באצטדיון נתניה.
המאמן הגיאורגי, שותא ארבלדזה, הגיע ואיתו בגזרת הרכש הגיעו בין היתר וידאר קיארטאנסון, אוסקר סקאריונה ויוסי בניון.
מכבי נאלצה לעבור ארבעה סבבי מוקדמות בדרך לשלב הבתים, והחלה את דרכה מול גוריצה הסלובנית.
במשחק הראשון בבית השיגה מכבי ניצחון 0–3 מצמד של איגיבור ושער של אורלנדו סה, והשלימו העפלה עם ניצחון בגומלין, 1-0 משער של בניון.
בסיבוב המוקדמות השני פגשה מכבי את קאיראט אלמטי הקזחית.
במשחק הראשון בחוץ איזן בניון בדקה האחרונה לאחר שער יתרון של אנדריי ארשאבין, ובגומלין, שערים של בן-חיים ושל אלברמן הספיקו לניצחון 1–2 ולכרטיס לשלב הבא.
בסיבוב המוקדמות השלישי פגשה מכבי את פאנדורי טרגו ז'יו הרומנית, והשיגה ניצחון כפול, 1–3 בחוץ (בן-חיים, איגיבור ומיכה) ו-1–2 ביתי (איגיבור וסקאריונה).
לאחר שלושה סיבובי מוקדמות הגיעה מכבי לפלייאוף ההעפלה לשלב הבתים מול היידוק ספליט הקרואטית.
במשחק הראשון כבשו אלברמן וסקאריונה לזכות הצהובים בדרך לניצחון 1–2 בנתניה, ובגומלין נכנעו הצהובים באותה התוצאה (סקאריונה למכבי).
המשחק הגיע לדו-קרב פנדלים, בו כבש ריקן את הפנדל השישי והמכריע וקבע 3–4 למכבי בדרך לשלב הבתים של הליגה האירופית.
הייתה זו העפלה שלישית של מכבי לשלב הבתים של המפעל, והיא הוגרלה מול זניט סנקט פטרבורג הרוסית, א.ז.
במשחק הראשון אירחה מכבי את זניט, וצעדה ביתרון מבטיח של 0–3 מצמד של מדוניאנין ושער של קיארטאנסון עד לדקה ה-77, אך בתוך 13 דקות הפך הניצחון המרשים להפסד כואב, הרוסים הפכו ל-3–4 ומכבי נותרה ללא נקודות.
מכבי התקשתה להתאושש מאובדן הנקודות ורשמה הפסד מפתיע באירלנד, 1-0 לדאנדוק.
במשחק החוץ מול אלקמאר השיגה מכבי נקודות ראשונות, עם ניצחון 1–2 משערים של סקאריונה ושל אייל גולסה (שער נאה בבעיטה ממרחק).
לאחר שוויון 0-0 ביתי מול היריבה ההולנדית, נכנעה מכבי 0–2 לזניט בחוץ, וסיימה את שלב הבתים עם ניצחון 1–2 על דאנדוק משערים של בן-חיים (פנדל) ומיכה.
מכבי סיימה שלישית בבית וכשלה להעפיל לשלב הבא.
מכבי שוב סיימה כסגנית האלופה, ולקראת עונת 2017/2018 בליגה האירופית ירד המנהל המקצועי קרויף לעמדת המאמן הקבוע.
לסגל הצטרפו עומר אצילי, אופיר דוידזאדה, אלירן עטר וניק בלקמן, ובעקבות ההפסד בגמר גביע המדינה, נאלצה מכבי להתחיל את דרכה בסיבוב המוקדמות הראשון פעם נוספת.
מכבי צלחה את שלב המוקדמות הראשון מול קיי אף טירנה האלבנית, עם ניצחונות 0–2 בבית (יונתן כהן ואלי דסה) ו-0–3 בחוץ (ארון שוינפלד, יצחקי וריקן), והשיגה ניצחון כפול גם בסיבוב המוקדמות השני מול קיי.
רייקיאוויק האיסלנדית, 3-1 בבית (שוינפלד, קיארטאנסון ואצילי הפכו יתרון של האורחת) ו-0–2 בחוץ (אצילי ודור פרץ).
גם פאניוניוס היוונית נכנעה פעמיים לצהובים, שניצחו 0–1 בבית משער של קיארטאנסון ובחוץ באותה התוצאה משער של אצילי.
בפלייאוף פגשה מכבי את ריינדורף אלטאך האוסטרית, עם ניצחון 0–1 בחוץ (קיארטאנסון), ושוויון 2-2 ביתי (ייני וקיארטאנסון), בדרך להעפלה רביעית בתולדות המועדון לשלב הבתים של הליגה האירופית.
בשלב הבתים פגשה מכבי של קרויף את ויאריאל הספרדית, סלביה פראג הצ'כית ואסטנה הקזחית.
בניגוד למשחקי המוקדמות, בהם הפגינה עליונות, רשמה מכבי קמפיין חלש בשלב הבתים, שהחל בהפסד 0–1 בפראג, ואחריו שוויון 0-0 מול ויאריאל.
בהמשך הגיעו שלושה הפסדים, 4-0 ו-0–1 לאסטנה והפסד 0–2 לסלביה פראג.
רק במשחק הנעילה של שלב הבתים השיגה מכבי שער ראשון בטורניר, כאשר גברה 0–1 על ויאריאל בחוץ משער של בלקמן.
לקראת עונת נפרדה מכבי מקרויף, ולתפקיד המאמן התמנה ולדימיר איביץ', שהוביל את מכבי למשחקי המוקדמות בליגה האירופית.
מכבי שוב החלה את דרכה בסיבוב הראשון, שם פגשה את פרנצווארוש ההונגרית.
במשחק הראשון בחוץ נקלעה מכבי לפיגור אך השיגה שוויון משער של אלירן עטר בדקה האחרונה.
בגומלין בנתניה שוב כבש עטר לזכות הצהובים, שניצחו 0–1 בדרך לסיבוב השני.
בסיבוב זה פגשה מכבי את רדניצ'קי ניש הסרבית, ובמשחק הראשון בבית נהנתה מצמד של קיארטאנסון בדרך לניצחון 0–2. בגומלין בחוץ עלתה מכבי ליתרון כפול במחצית הראשונה (שער עצמי ושער נוסף של עטר), אך ספגה פעמיים בדרך לשוויון 2-2 בסיום.
התוצאה הספיקה לצהובים שהעפילו לשלב הבא עם 2–4 בסיכום.
בסיבוב המוקדמות השלישי פגשה מכבי את פיוניק ירוואן הארמנית.
במשחק הראשון בחוץ נפרדו הקבוצות בשוויון 0-0, ובנתניה נקלעה מכבי לפיגור 0–1, אותו הצליחה להפוך משערים של דור מיכה ואלירן עטר בדרך לניצחון 1–2. מכבי הגיעה לשלב הפלייאוף, שם פגשה את סרפסבורג 08 הנורווגית.
המשחק הראשון בחוץ נפתח רע עבור הצהובים, שנקלעו לפיגור 0–2 תוך שש דקות.
קיארטאנסון עוד צימק בדקה ה-13, אך במחצית השנייה קבעו הנורווגים 1–3 בסיום.
במשחק הגומלין בנתניה, לאחר מחצית מאופסת, כבשו אצילי (בפנדל) ועטר וקבעו 0–2 שהיה מספיק לצהובים כדי לעלות, אך בדקה ה-81, תשע דקות בלבד לפני העפלה לשלב הבתים, ספגה מכבי מפנדל של סרפסבורג, והודחה עם 3–4 לנורווגים בסיכום שני המפגשים.
בהמשך העונה בליגת העל, שברה מכבי שיאי מועדון וליגה רבים בדרך לזכייה באליפות הדומיננטית ביותר בתולדות הכדורגל הישראלי, בפער 31 נקודות מהסגנית מכבי חיפה ועם הפסד ליגה אחד בלבד לאורך כל העונה.
הדומיננטיות בליגה במקביל לשמירה על מרבית הסגל והמשך דרכו של איביץ', הגדילו את רף הציפיות לקראת העונה האירופית.
מכבי החלה את דרכה בסיבוב המוקדמות השני של ליגת האלופות, במפגש מול צ'.פ.ר.
המשחק הראשון ברומניה הסתיים בהפסדה של מכבי, 1-0. בגומלין נפרדו הקבוצות בשוויון 2-2, כאשר יונתן כהן ובלקמן כובשים לזכות הצהובים, שערים שלא הספיקו כדי להעפיל לסיבוב הבא.
מכבי נשרה לסיבוב השלישי של מוקדמות הליגה האירופית, למפגש מול סודובה מריאמפולה הליטאית.
על אף שנחשבה לקבוצה העדיפה, הופתעה מכבי בביתה עם הפסד 1–2, כאשר צ'יקו אופואדו רק מצמק לזכות הצהובים בדקות הסיום.
מכבי חיפשה להפוך את התוצאה בגומלין בחוץ, אך הפסידה פעם נוספת באותה התוצאה, כאשר בלקמן המחליף רק מצמק לפני הסיום.
בכך, הסתיימה העונה האירופית של מכבי לאחר ארבעה משחקים בלבד, וללא ניצחון.
העפלה שנייה לשלב 32 האחרונות בליגה האירופית (2020–2021)
לקראת עונת התמנה יורגוס דוניס היווני לתפקיד מאמן הקבוצה, במקומו של איביץ' שעזב לווטפורד.
בעקבות מגפת הקורונה, שגרמה לאילוצי לוח זמנים ואפשרויות טיסה בין מדינות, הוחלט כי סיבובי המוקדמות בעונת 2020/2021 בליגת האלופות יתקיימו במתכונת של משחק בודד וללא קהל, והמארחת תיקבע על פי הגרלה.
בסיבוב המוקדמות הראשון פגשה מכבי את ריגה, היריבה הלטבית הראשונה מולה שיחקה מכבי במשחק רשמי.
צמד פנדלים של בלקמן העניק למכבי ניצחון 0–2 בבלומפילד.
בסיבוב המוקדמות השני הוגרלה מכבי למשחק חוץ מול סודובה, מולה הודחה באופן מפתיע עונה קודם לכן.
הפעם, שערים של ריקן, בלקמן ואופיר דוידזאדה העניקו למכבי ניצחון 0–3 וכרטיס לשלב הבא.
ערב של הפתעות והדחת קבוצות בכירות, בהן סלטיק ולודוגורץ ראזגרד, קבעו כי בניגוד להערכות המוקדמות, מכבי תהיה מדורגת לסיבוב המוקדמות השלישי.
בסיבוב זה פגשה מכבי את דינמו ברסט, אלופת בלארוס, למפגש רשמי ראשון שלה מול יריבה בלארוסית.
במשחק שהתקיים באצטדיון בלומפילד גברה מכבי 0–1 על ברסט משער בכורה של דן ביטון במדי מכבי באירופה, מהנקודה הלבנה.
מכבי הבטיחה עם העפלתה לשלב הפלייאוף את השתתפותה השביעית בתולדותיה בשלב בתים אירופי.
כיומיים לפני המפגש הראשון בפלייאוף ההעפלה לליגת האלופות מול רד בול זלצבורג האוסטרית, התבשרה מכבי כי אל דן גלזר, שנמצא חיובי לנגיף הקורונה שלושה ימים קודם לכן, הצטרפו שישה שחקנים נוספים ושבעה אנשי צוות חיוביים לנגיף, ובהם אנריק סאבוריט, דור פרץ, אבי ריקן, יונתן כהן וניק בלקמן.
ערב המשחק נוספו שני שחקנים נוספים לרשימת הנדבקים, ובמשחק הראשון בבלומפילד נכנעה מכבי 1–2, לאחר שהובילה משער של דן ביטון.
בגומלין, ללא דוידזאדה ובן חיים שהצטרפו לרשימת הנדבקים, נכנעה מכבי בתוצאה 1–3 (עדן קארצב איזן זמנית) ובעקבות כך לא הצליחה להעפיל לשלב הבתים של ליגת האלופות, וכן נקבע כי תשחק בשלב הבתים של הליגה האירופית.
את שלב הבתים פתחה מכבי בניצחון ביתי, 1-0 על קרבאך, משער ניצחון מוקדם של יונתן כהן.
במשחק השני פגשה מכבי למשחק חוץ את סיוואספור, וגברה עליה 1–2, לאחר שפיגרה 0–1. דן ביטון (פנדל) ודור פרץ קבעו את המהפך, ובכך הייתה מכבי לישראלית הראשונה שמנצחת במשחק רשמי קבוצה טורקית במשחק חוץ, וכן לראשונה שפותחת שלב בתים אירופי עם שני ניצחונות רצופים.
במחזור השלישי של שלב הבתים הפסידה 0–4 לויאריאל בספרד, תוצאה שזהה להפסדי שיא מהעבר.
במחזור הרביעי של שלב הבתים, סיימה בתוצאה 1-1 במשחק הבית נגד ויאריאל.
במחזור החמישי של שלב הבתים מכבי שיחקה מול קרבאך.
במשחק זה מכבי יכלה להבטיח עלייה לשלב 32 האחרונות בפעם השנייה בתולדותיה, יונתן כהן העלה את מכבי ליתרון מהנקודה הלבנה אך קרבאך איזנה והמשחק הסתיים בתיקו.
לאחר שבשלב 32 האחרונות הוגרלה נגד שחטאר דונצק, סיימה את מסעה האירופי לעונת 2020/21 בעקבות הפסד כפול בשלב זה.
הופעות ראשונות בקונפרנס ליג (2021–2023)
בעונת 2021/2022 לאחר שעברה בהצלחה 3 סבבי מוקדמות, העפילה מכבי תל אביב לשלב הבתים של המפעל האירופי החדש לעונה זו - הקונפרנס ליג.
מכבי תל אביב הוגרלה מדרג ב' לבית א' יחד עם ל.א.ס.ק.
לינץ (אוסטריה), אלאשקרט (ארמניה) וה.י.ק.
ב-14 בספטמבר 2021 כבש סטיפה פריצה את השער הראשון אי פעם במסגרת הקונפרנס ליג החדשה, במשחק נגד אלאשקרט.
את שלב הבתים סיימה מכבי תל אביב במקום השני (לאחר 3 ניצחונות, 2 תוצאות תיקו והפסד בודד) והעפילה לשלב הנוקאאוט הראשוני, שם פגשה את פ.ס.וו.
איינדהובן, והפסידה בו לאחר הפסד 0–1 במשחק הראשון ובתיקו 1–1 במשחק הגומלין.
עונה לאחר מכן, לאחר שסיימה את העונה במקום השלישי בליגה, שוב החלה מכבי את דרכה בסיבוב השני של מוקדמות הקונפרנס ליג.
מכבי, תחת המאמן ולדימיר איביץ' בקדנציה שנייה במועדון, הדיחה את זירה האזרית בסיבוב המוקדמות השני, לאחר שניצחה 3–0 בחוץ ושמרה על שוויון 0–0 ביתי.
בסיבוב הבא הדיחה מכבי את אריס סלוניקי מיוון.
המשחק הראשון בבלומפילד הסתיים בניצחון 2–0 למכבי, כאשר ג'ורג'ה יובאנוביץ' כבש ראשון וערן זהבי, בהופעתו הראשונה מאז חזר למכבי, עלה כמחליף וקבע את תוצאת הסיום.
במשחק השני בחוץ נקלעה מכבי לפיגור לאחר פנדל גבולי והרחקה של דן גלזר, אך שוב זהבי המחליף כבש לרשת היוונים וקבע 1–1. אריס הצליחה לנצח 2–1 במשחק, אך בסיכום, 3–2 למכבי שמעפילה לשלב הפלייאוף.
בשלב זה הוגרלה מכבי מול ניס הצרפתית, שנחשבה לאחת הקבוצות הבכירות בסיבוב זה.
במשחק הראשון בבלומפילד, הפתיעה מכבי את הצרפתים עם ניצחון 1–0, משער של המחליף סטיפה פריצה שהקפיץ מעל שוערה של ניס, קספר שמייכל אך במשחק השני הפסידה מכבי לאחר הארכה 0–2 והודחה מהקונפרנס ליג.
העפלה לשמינית גמר בקונפרנס ליג (2023–2024)
בעונת 2023/2024 רשמה הקבוצה הגעה לשלב שיא במפעלים האירופיים בכך שהגיעה לשלב שמינית הגמר בקונפרנס ליג, את הדרך התחילה בשלב המוקדמות השני שעברה את פטרוקוב חנצ'שט המולדובנית, א.א.ק.
לרנקה הקפריסאית ונ.ק צליה הסלובנית.
בשלב הבתים סיימה במקום הראשון בבית עם גנט, זוריה לוהנסק ופרייד'פליק ועברה ישירות לשלב שמינית הגמר שם פגשה את אולימפיאקוס היוונית, במפגש הראשון ניצחה מכבי בחוץ 4–1 אך במפגש השני שהתקיים בסרביה בעקבות מלחמת חרבות ברזל הפסידה מכבי לאחר הארכה 1–6 והודחה מהמפעל.
כל הנתונים נכונים ל-11 בינואר 2026
מסגרתמשחקיםניצחונותתיקוהפסדיםשערי זכותשערי חובההפרש% הצלחהגביע האינטרטוטו184212294011-25.93%
מספר ההופעות הרב ביותר בליגת האלופות: איתן טיבי וטל בן-חיים (החלוץ) (22)
מספר ההופעות הרב ביותר בליגה האירופית: שרן ייני ודור פרץ (52)
מספר ההופעות הרב ביותר בקונפרנס ליג: אנריק סאבוריט (30)
מספר השערים הרב ביותר בליגת האלופות: ערן זהבי (11)
מספר השערים הרב בליגה האירופית: אלירן עטר (12)
מספר השערים הרב בקונפרנס ליג: ערן זהבי (15)